*Informācija publicēšanai*

**Studenti aicināti pieteikties apmaksātai praksei ASV**

# Studenti vai nesenie augstskolu absolventi, aicināti pieteikties BAFF Profesionālās prakses programmai ASV, kas sniedz iespēju iegūt starptautisku darba pieredzi, praktizējoties uzņēmumā Amerikā un saņemot pilna apmēra stipendiju.

# Programmas dalībnieki dodas uz ASV, lai 9 mēnešus strādātu kopā ar vadošajiem ekspertiem kādā no Amerikas uzņēmumiem, pētniecības centriem vai nevalstiskajām organizācijām. Katram programmā uzņemtajam dalībniekam individuāli tiek piemeklēta prasmēm un pārstāvētajai nozarei atbilstoša prakses vieta un nodrošināts personalizēts atbalsts. Prakses laikā praktikants iegūst ne tikai praktiskas iemaņas, bet arī veido nozīmīgus profesionālos kontaktus, kas palīdz attīstīt turpmāko karjeru, kā arī iepazīst multikulturālo Amerikas vidi un sadzīvi.

# Katrs programmas dalībnieks saņems BAFF stipendiju, kas iekļauj visu nepieciešamo atbalstu:

# avio biļetes;

# dzīvesvietas un sadzīves izdevumus;

# veselības apdrošināšanu;

# ASV vīzas nodevu;

# transporta izmaksas;

# līdzekļus ikdienas tēriņiem.

# Uz stipendiju var pretendēt Latvijas pilsoņi, kas ir bakalaura pilna laika pēdējā kursa studenti, maģistrantūras vai doktorantūras pilna laika studenti un nesenie absolventi, kas ir motivēti iegūt starptautisku darba pieredzi un vēlas paaugstināt savu konkurētspēju darba tirgū. Dalība BAFF programmās ir bez maksas, stipendiātus izvēloties konkursa kārtībā. Pēc programmas pabeigšanas dalībnieki atgriežas Latvijā, lai izmantotu iegūtās zināšanas un veicinātu Baltijas valstu reģiona attīstību.

# Vai sapņo par darbu pasaules mēroga uzņēmumā Amerikā? Varbūt vēlies praktizēt prestižā ASV izpētes centrā? BAFF stipendiju ieguvēji apliecina – ar mērķtiecību sasniegumi ir iespējami ikvienā vecumā un profesijā.

# Pieteikšanās BAFF Profesionālās prakses programmas stipendijai norisināsies līdz 31. oktobrim, piesakoties elektroniski. Plašāka informācija fonda mājaslapā www.BalticAmericanFreedomFoundation.org

*Kontaktinformācija:*

|  |  |
| --- | --- |
| *Ilze Bembere,*  *BAFF stipendiju programmu vadītāja Latvijā*  *Tel. +371 22047799* [*ibembere@ciee.org*](mailto:ibembere@ciee.org)[*baffinfo@ciee.org*](mailto:baffinfo@ciee.org) |  |